cyanic-selkie/wikianc huggingface dataset:
Alstom
Alstom Latvijā
Kad 2011. gadā Šveicē Alstom tika uzlikta soda nauda par kukuļdošanu, izmeklēšanā noskaidrots, ka Latvijā tika doti kukuļi Latvenergo vadībai, lai iegūtu līgumus Pļaviņu HES modernizācijai. 32 miljonu eiro vērtajā konkursā par hidroagregātu Nr. 4, 5 un 7 rekonstrukciju 2007. gada sākumā uzvarēja vienīgais pretendents — Alstom Power Sweden AB.
2015. gada aprīlī Alstom Transport izveidoja ārvalstu filiāli Latvijā Alstom Transport Baltic, cerot iesaistīties Latvijas dzelzceļa elektrifikācijas un Rail Baltica projektos.
2015. gadā Alstom enerģētikas un elektrības pārvades biznesu pārdeva General Electric, un GE īpašumā nodoti meitas uzņēmumi Latvijā: ALSTOM Grid SAS filiāle Latvijā (tagad Grid Solutions SAS filiāle Latvijā) un GE Hydro Franc filiāle Latvijā. Alstom grupā turpmāk Latvijā darbojās ALSTOM TRANSPORT SA filiāle Alstom Transport Baltic.
Xánthī AÓ
Xánthī AÓ ir Grieķijas futbola klubs no Ksantes, kas spēlē Grieķijas Superlīgā.
Palma (pilsēta)
Palma (es, izrunā: ), agrāk oficiāli Palma de Maļorka (Palma de Mallorca), ir pilsēta Spānijā, Baleāru Salu administratīvais centrs. Pilsēta atrodas Maļorkas salā, Vidusjūras rietumos. 2010. gadā Palmā dzīvoja 405 tūkstoši iedzīvotāju, un pēc šī rādītāja tā ir astotā lielākā pilsēta Spānijā.
Maz ir zināms par Palmu pirms 123. gada p.m.ē., kad Maļorkas salu iekaroja romieši un dibināja pilsētu. 5. gadsimta beigās Palma kļuva par daļu no Bizantijas, bet 8. gadsimtā to iekaroja arābi. 1229. gadā Palmu iekaroja Aragonas karalis Haime I (Jaime I). Pēc karaļa nāves Palma ieguva neatkarību, bet 14. gadsimtā to atkal iekaroja Aragonas karalis Pedro IV (Pedro IV). 1469. gadā pēc Aragonas karaļa Ferdinanda II Trastamaras un Kastīlijas princeses Izabellas I kāzās kļuva par daļu no Spānijas monarhijas.
HC Plzeň
HC Plzeň ir hokeja komanda, kas bāzēta Plzeņā, Čehijā, un spēlē Čehijas Ekstralīgā. Komanda dibināta 1929. gadā. 2013. gadā pirmo reizi komandas pastāvēšanas vēsturē tā izcīnīja Čehijas čempiones titulu.
No 2007. līdz 2009. gadam divas sezonas komandas sastāvā aizvadīja arī latviešu aizsargs Jēkabs Rēdlihs.
Gaisma (Bārbeles pagasts)
Gaisma ir ciems Bauskas novada Bārbeles pagastā. Izvietojies pagasta ziemeļrietumu daļā starp autoceļu P89 un Milupīti 6,5 km no pagasta centra Bārbeles, 29 km no novada centra Bauskas un 65 km no Rīgas. Apdzīvotā vieta izveidojusies pie bijušās Bārbeles muižas (Barbern) centra, izaugusi padomju gados kā kolhoza «Gaisma» ciemats.
Finfa muiža
Finfa muiža arī Finfmuiža, Fintmuiža bija Latgales muiža, kas atradās mūsdienu Preiļu novada Fintmuižas ciemā.
Sadalīta agrārreformas gaitā. Muižas ēkas nav saglabājušās. Muižas vietā atrodas Fintmuižas ozols.
Mans tēvs baņķieris
"Mans tēvs baņķieris" ir 2015. gadā izdota dokumentāla Latvijas filma. Filmas režisore ir Ieva Ozoliņa.
Sižets
Režisore savā filmā pēta 20. gadsimta 90. gadu notikumus Latvijā, kuru laikā viņas tēvs Boriss Osipovs, bankrotējušās bankas "Topbanka" prezidents, pazūd bez vēsts. "Interpola" meklēšanā viņš ir vairāk nekā 16 gadus. Kādu dienu pienāk ziņas, ka kāds vīrietis, kura personas dati sakrīt ar meklējamā vīrieša personas datiem, ir pieteicies psihiatriskajā klīnikā Kualalumpurā.
Štefans Ilzankers
Štefans Ilzankers (de, dzimis ) ir austriešu futbolists, spēlē pussarga pozīcijā. Pašlaik (2022) Ilzankers pārstāv Itālijas B sērijas komandu Genoa un Austrijas futbola izlasi.
Austrijas futbola izlases sastāvā Ilzankers ir spēlējis 2016. gada Eiropas čempionātā.
Sasniegumi
Frankfurtes Eintracht
Benžamēns Stambuli
Benžamēns Stambuli (dzimis ) ir Francijas futbolists, aizsargs. Kopš 2016. gada spēlē Vācijas Bundeslīgas kluba Gelzenkirhenes "Schalke 04" sastāvā.
Sasniegumi
Montpellier
Paris Saint-Germain
Doboja
Vēsture
Dobojas apkārtne bijusi apdzīvota jau akmens laikmetā. Ir atrastas Romas impērijas laika militārās nometnes un apmetnes paliekas. Pēc slāvu ierašanās 6. gadsimtā teritorija iekļāvās Usoras bānatā.
13. gadsimta sākumā Bosnijas karalim Kotromaničam tika uzcels Dobojas cietoksnis; paplašināts 1415. gadā. Osmaņu impērijas laikā 1490. gadā vēl paplašināts. Tas bija nozīmīgs nocietinājums pret iebrucējiem no ziemeļiem (ungāriem, vēlāk arī austriešiem un vāciešiem). Osmaņu impērijas karos cietoksnis daudzkārt tika pakļauts uzbrukumiem, līdz 1878. gadā to ieņēma Hābsburgi.
Pirmā pasaules kara laikā Dobojā bija viena no lielākajām Austroungārijas koncentrācijas nometnēm. No 1929. līdz 1941. gadam tā ietilpa Dienvidslāvijas Karalistes Vrbas Banovinā. Otrā pasaules kara laikā Dobojā aktīvi darbojās partizāni.
Doboja bija stratēģiski svarīga Bosnijas kara laikā. 1992. gada maijā kontroli pilsētā pārņēma serbu spēki. Ne serbu iedzīvotāji tika atbruņoti un arestēti. Pilsētu kara laikā apšaudīja lokālie bošņāku un horvātu spēki. Pēc Deitonas vienošanās un pamiera iestāšanās Bosnijā un Hercegovinā Dobojā bija izvietota miera uzturēšanas spēku bāze.
1991. gadā Dobojas iedzīvotāju etniskais sadalījums bija: bošņāki — 41 %, serbi — 29 % un horvāti — 10 %. 2013. gadā: serbi — 74 %, bošņāki — 21 %, horvāti — 1 %.
76. BAFTA kino balva
76. BAFTA kino balvas pasniedza labākajām pilnmetrāžas spēlfilmām un dokumentālajām filmām, kas 2022. gadā demonstrētas Lielbritānijas kinoteātros. Balvu pasniegšanas ceremonija norisinājās Royal Festival Hall Londonā, un tās pasniedza Britu Kino un televīzijas mākslas akadēmija. Ceremonija pirmo reizi kopš 69. BAFTA kino balvas (2016) pasniegšanas nenorisinājās Karaliskajā Albertholā.
tiešraidē no mākslas labdarības organizācijas nesen atjaunotās galvenās mītnes Londonā aktieri Heilija Etvela un Tohībs Džimohs paziņoja balvas kategoriju nominācijas. Nominantus kategorijā "Labākā uzlecošā zvaigzne", kas ir vienīgā kategorija, par kuru balso Apvienotās Karalistes sabiedrība, paziņoja.
Visvairāk nomināciju (14) saņēma vācu valodā veidotā pretkara drāmas filma "Rietumu frontē bez pārmaiņām", kas balvas vēsturē sasniedza nomināciju rekordu filmai, kas nav angļu valodā, iepriekšējā filma, kas saņēma tikpat daudz nominācijas bija "Tīģeris un drakons" (Crouching Tiger, Hidden Dragon, 2000). Filmas "Inišerinas Banšī" un "Viss visur vienlaikus" katra saņēma desmit nominācijas.
Simeons Bekbulatovičs
Simeons Bekbulatovičs (ru) jeb hans Sainbulats (ru, tt, miris 1616. gadā) bija Krievijas cara Ivana IV vasalis, Kasimovas hans (1567—1573) no Čingishana dzimtas. Viens no Krievijas karaspēka pavēlniekiem Livonijas kara trešajā posmā (1571-1573). Uz neilgu laiku kronēts par Visas Krievzemes lielkņazu un caru (1575-1576), pēc tam Tveras lielkņazs (1576-1585).
Viņa kronēšana par visas Krievijas valdnieku historiogrāfijā tiek uzskatīta par iezīmi Krievijas tapšanai par Eirāzijas lielvalsti un Zelta Ordas politisko mantinieci.
Izcelsme
Cēlies no Čingishana dzimtas. Viņa vecvectēvs Šeihs Ahmats bija Dižās Ordas pēdējais hans (1491–1502), bet vectēvs Ismails bija Lielās Nogaju Ordas valdnieks (starp Volgu un Urāliem), kas 1554. gadā bija spiests sevi atzīt par Krievijas cara vasali. Viņa tēvs Bekbulats (miris ap 1566) kļuva par vienu no Ivana IV karavadoņiem, kas piedalījās 1563. gada karagājienā uz Smoļensku pret lietuviešiem.
Dzīvesgājums
Dzimis pēc 1540. gada hana Bekbulata (Бек-Булат) ģimenē, ap 1565. gadu minēts kā kā Astrahaņas hana dēls (царевич астраханский). Par militārajiem nopelniem Krievijas cars viņu iecēla par Kasimovas hanu (царь касимовский, 1567—1573), un kā cara Ivana IV vasalis viņš komandēja Krievijas armijas "lielo pulku" (galveno triecienvienību) Livonijas kara laikā (1571-1573). 1573. gadā krievi hana Sainbulata vadībā ieņēma Veisenšteinas (Paides) cietoksni, bet cieta zaudējumu zviedriem kaujā pie Lodes.
1573. gadā hans Sainbulats pārgāja pareizticībā un pieņēma Simeona Bekbulatoviča vārdu. Tā paša gada vasarā viņš apprecējās ar Mstislavas kņaza Fjodora Ivanoviča meitu Anastasiju, kas bija Krievijas cara Ivana IV radiniece. Pēc Opričņinas režīma (1565–1572) atcelšanas 1575. gada rudenī Semjonu Bekbulatoviču kronēja par Visas Krievzemes lielkņazu. Viņam nodeva Zemstes pārvaldīšanu un iekšzemes likumu izdošanu, bet Ivans Vasiļjevičs savās zemēs lika sevi dēvēt par Maskavas, Pleskavas un Rostovas kņazu (князь Московский, Псковский и Ростовский) ar rezidenci Staricā (Старица). 1576. gada vasarā Ivans IV atkal atņēma caram Semeonam nodotās pilnvaras un pazemināja viņu par Tveras lielkņazu.
Boriss Godunovs pēc nākšanas pie varas baidījās, ka Simeons Bekbulatovičs var tikt atjaunots cara tronī, tādēļ atņēma viņam Tveras lielkņaza titulu un zemes valdījumus, pēc 1585. gada izsūtīja uz nomaļu vietu. Kad Maskavas bajāri Romanovi un Beļski nostājās pret caru Godunovu, viņi 1598. gada pavasarī vēlējās atjaunot Simeonu Krievijas cara tronī. Šajā laikā bijušais cars Simeons pēkšņi zaudēja redzi, iespējams, ka indēšanas vai acu izduršanas dēļ. Lai nodrošinātos pret viņa iespējamo nonākšanu pie varas, 1606. gada aprīlī Viltusdmitrijs I aklo Simeonu Bekbulatoviču iesvētīja par mūku Stefanu Belozerskas Kirila klosterī (Кирилло-Белозерский монастырь), bet cars Vasilijs IV Šuiskis viņu 1606. gada 29. maijā lika izsūtīt uz Solovecu salām. Pēc cara Šuiska nāves 1612. gada 25. jūlijā Simeonu apžēloja un ļāva atgriezties Kirila klosterī, pēc tam Maskavā.
Miris 1616. gada 5. janvārī Maskavā, apglabāts Semjona klosterī blakus sievai.
Hermans de Bī
Hermans Aleksanders de Bī (nl; dzimis, miris ) bija nīderlandiešu peldētājs. Startējis 1900. gada vasaras olimpiskajās spēlēs Parīzē.
Olimpiskajās spēlēs viņš piedalījās brīvā stila 200 metru peldēšanā. Šajā disciplīnā viņš startēja tikai priekšsacīkšu kārtā, finālam nekvalificējoties.
1897. gadā viņš izcīnīja 2. vietu Beļģijas čempionātā, 100 metru brīvā stila peldēšanā.
Viņš īpaši trenējās arī 1908. gada Londonas spēlēm, iesaistot pat divus britu trenerus, taču neilgi pirms sacensībām lauzta plaukstas locītava piespieda viņu izstāties.
Aphodiinae
Izplatība
Aphodiinae apakšdzimtas vaboles sastopamas visā pasaulē, visvairāk sugu dzīvo Vecās pasaules siltākās vidēs. Ceturtdaļa sastopamas Austrālijā un Jaunajā pasaulē (ap 820 sugu). Dažas sugas sastopamas Eiropā, Ziemeļamerikā un Austrālijā. Divas sugas (Acrossidius tasmaniae un Ataenius picinus) dzīvo Jaunzēlandē.
Pieaugušo vaboļu apraksts
Tās ir mazas vai vidēji lielas vaboles, kas sasniedz 0,8 līdz 16 mm garumā; parasti ir ne garākas par 8 mm. Ķermenis ir iegarens vai ovāls.
Ekoloģija
Aphodiinae vaboles kopā ar Scarabaeinae un Geotrupinae (no mēslvaboļu dzimtas) apakšdzimtu vabolēm sastāda lielāko mēslvaboļu daļu. Lielāka šo apakšdzimtu vaboļu ir morfoloģiski, ekoloģiski un uzvedībā adaptētas baroties ar zīdītāju (galvenokārt zālēdāju) ekskrementiem (koprofāgi). Atšķirībā no Scarabaeinae un Geotrupinae vabolēm, kuras ir parakoprīdi vai telekoprīdi (kas nozīmē, ka vaboles daļu mēsla ierok zemē zem vai attālumā no kopējā mēsla), Aphodiinae vairākums ir endokoprīdi (mēslu iedzīvotāji), tās parasti barojas un vairojas mēsla iekšienē, dažas citas sugas ir saprofāgi, kas barojas un vairojas augsnē ar pūstošiem augiem, ir arī jaukti koprofāgi un saprofāgi. Pieaugušām vabolēm ir reducētas mandibulas un pielāgotas barošanai galvenokārt ar baktērijām un ar raugiem bagātiem šķidrumiem mēslos vai pūstošās vielās.
Starp apakšdzimtas pārstāvjiem sastopamas arī mirmekofilas un termitofilas sugas. Tie izpauž inkvilinismu, dzīvojot šo kukaiņu ligzdās un ēdot olas. Borneo salas Pterobius itiokai apdzīvo Crematogaster difformis skudru ligzdas, kuras skudras taisa zem koku mizām un zem mirmekofītisku epifītisku paparžu sugām no Platycerium un Lecanopteris. Aphodius dugesi ir, iespējams, mirmekofila suga, jo atrasta Atta ģints skudru ligzdā.
Citas sugas, no Australoxenella, Bruneixenus ģintīm ir termitofilas sugas, kuras dzīvo termītu ligzdās.
Pildspalva
Pildspalva ir rakstāmrīks, kurā ir tvertne rakstāmvielai, kas automātiski pieplūst rakstāmelementam. Pastāv dažāda veida pildspalvas: lodīšu, tintes pildspalvas, flomāsteri.
Aphodiinae
Fosilās sugas
Apakšdzimtai pieder daudzas fosilas (izmirušas) sugas vai mūsdienu sugas, kuru pārstāvji atklātas dzintaros; vairākums ir no Aphodia ģints. Visvairāk fosiliju atrod ASV (Kolorādo un Pensilvānijas štatos), pārējās atradnes ir no Apvienotās Karalistes, Vācijas, Ukrainas, Krievijas, Francijas un Itālijas.
Sugas, kurām pieder fosilie izrakteņi:
Liepkalni (Nīcgales pagasts)
Liepkalni ir ciems Nīcgales pagastā, Augšdaugavas novadā. Atrodas 201 km attālumā no Rīgas.
1766. gads Latvijā
Šajā lapā ir apkopoti '''1766. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Rēzeknes Valsts ģimnāzija
Rēzeknes Valsts ģimnāzija ir Rēzeknes pilsētas domes dibināta izglītības iestāde, kas īsteno vispārējās izglītības programmu. Mācības skolā notiek latviešu valodā. Skolā ir trīs mācību programmas:
Vēsture
Mācību iestādes aizsākumi meklējami 1920. gadā, kad Rēzeknē tiek dibināta pilsētas vidusskola, sākumā īrējot telpas, bet vēlāk pārceļoties uz valstij piederošu ēku Atbrīvošanas alejā 71, kur tajā laikā atradās arī Rēzeknes skolotāju institūts (Tagad šajā ēkā atrodas Rēzeknes augstskolas ekonomikas fakultāte). 1929. gadā to pārdēvēja par Rēzeknes Valsts ģimnāziju un 1932. gadā pārcēla uz namu Daugavpils ielā 25, tad tā atkal atgriezās ēkā Atbrīvošanas alejā 71. 1934. gadā, kad par skolas direktoru kļuva Rēzeknes Valsts komercskolas vadītājs St. Jaundzems, ģimnāzija pārcēlās uz komercskolas telpām Dārzu ielā 62. Rēzeknes Valsts ģimnāzija savu darbību pārtrauca 1940. gada jūlijā PSRS okupācijas dēļ. Ģimnāzija savu darbību atjaunoja 1998. gada 1. jūlijā, bet 2004. gada 1. septembrī tai piešķīra Valsts ģimnāzijas statusu.
Sasniegumi
2011./2012. mācību gadā centralizētos eksāmenus kārtoja 82 skolēni. No tiem A, B un C līmeņus ieguva 84% skolēnu.
Hristina Solovija
Hristina Solovija (uk, dzimusi ) ir ukraiņu izcelsmes lemku folka dziedātāja.
Biogrāfija
Solovija dzimusi 1993. gada 17. janvārī Drohobičā, kordiriģentu ģimenē.
Viņa ar ģimeni pārcēlās uz dzīvi Ļvivā un trīs gadus dziedāja lemku tautasdziesmas korī "Lemkovyna". Hristina ir ceturtdaļa lemka pēc izcelsmes. Viņa absolvējusi Ļvivas Ivana Franko Nacionālās universitātes filoloģijas fakultāti.
2013: Holos Krayiny
2013. gadā Hristina piedalījās šova The Voice ukraiņu versijā — Голос країни. Viņa tika pievienota Svjatoslava Vakarčuka komandai un viņa sasniedza sacensību pusfinālu. Uz skatuves viņa dziedāja galvenokārt ukraiņu tautasdziesmas.
2015: Zhyva voda
2015. gadā Solovija izdeva savu debijas albumu Zhyva voda (uk; Dzīvais ūdens), kurā bija iekļautas 12 dziesmas (desmit lemku un ukraiņu izcelsmes tautasdziesmas un divas pašas sacerētas).
2018—pašlaik: Liubyi druh
2018. gada 24. oktobrī Hristina izdod savu otro studijas albumu Liubyi druh (uk; Dārgais draugs).
Krievijas olimpisko medaļnieku uzskaitījums
Šajā uzskaitījumā apkopoti Krievijas sportisti, kas olimpiskajās spēlēs ir izcīnījuši medaļas.
Kopš Krievijas dalības olimpiskajās spēlēs kā neatkarīgai valstij tā ir izcīnījusi 546 olimpiskās medaļas, no tām 426 medaļas vasaras olimpiskajās spēlēs un 120 medaļas ziemas olimpiskajās spēlēs. Ar medaļām visbagātākais Krievijas sportists ir vingrotājs Aleksejs Ņemovs. Viņš no 1996. līdz 2000. gadam olimpiskajās spēlēs ir izcīnījis 12 medaļas.
Kopš Krievijas dalības tai ir atņemtas 44 medaļas, ko tā ir izcīnījusi, galvenokārt saistībā ar atklātajām pozitīvajām dopinga analīzēm. Atņemto medaļu kopskaita ziņā Krievija ir pirmajā vietā.
Visas medaļas, ko izcīnīja Krievijas Impērija un Padomju Savienība vasaras un ziemas olimpiskajās spēlēs mantoja Krievija, taču to skaits netiek iekļauts kopējā Krievijas medaļu skaitā. Arī 2018. gada Phjončhanas ziemas spēļu iegūtās medaļas netiek ieskaitītas kā Krievijas iegūtās medaļas.
Sportistu uzskaitījums
''Šajā uzskaitījumā iekļauti tie sportisti, kas olimpiskajās spēlēs piedalījušies un izcīnījuši medaļas, pārstāvot Krieviju. Sportisti sakārtoti alfabētiskā secībā pēc uzvārda.''
Olimpiskie medaļnieki (citu valstu sastāvā)
''Šajā sadaļā iekļauti tie Krievijas/krievu izcelsmes sportisti, kas Olimpiskajās spēlēs ir ieguvuši olimpiskās medaļas, pārstāvot kādu citu valsti. Sportisti sakārtoti alfabētiskā secībā pēc uzvārda.''
Atņemtās medaļas
Sportisti sakārtoti alfabētiskā secībā pēc uzvārda.
Triljons
1 000 000 000 000 jeb viens triljons ir naturāls skaitlis starp skaitļiem 999 999 999 999 un 1 000 000 000 001.
Zinātniskajā pierakstā to raksta kā 1012. Skaitļu apzīmēšanai triljonos lieto prievārdu tera-, piemēram, terabaits. Kādas mērvienības triljono daļu raksta kā 10-12 un tās apzīmēšanai lieto prievārdu piko-, piemēram, sekundes triljonā daļa ir pikosekunde, metra triljonā daļa ir pikometrs (pm), grama triljonā daļa ir pikograms.
Garajā skalā
Decimālskaitļu pieraksta garajā skalā skaitli 1 000 000 000 000 dēvē par biljonu jeb miljons miljoniem (106x106), saīsinātais apzīmējums Bio.
Honkongas futbola izlase
Honkongas futbola izlase ir nacionālā futbola komanda, kas pārstāv Honkongu starptautiskās futbola sacensībās. Hongkongas futbola izlasi pārvalda Hongkongas Futbola asociācija.
Šaurā iela (Rīga)
Šaurā iela ir vietējas nozīmes iela Rīgā, Latgales priekšpilsētā Maskavas forštatē. Iela sastāv no 1 braukšanas joslas. Šaurā iela sākas pie krustojuma ar Maskavas ielu un beidzas pie krustojuma ar Jersikas ielu. Kopējais ielas garums ir 80 metri.
Vēsture
Šaurā iela Rīgas adrešu grāmatās pastāv jau no 1880. / 1883. gada. Laika gaitā savu nosaukumu nav mainījusi.
1983. gada Latvijas čempionāts šahā
Turnīra gaita
Latvijas PSR 40. šaha čempionāts vīriešiem notika 1983. gadā Rīgā. Turnīru lieliski uzsāka sacensību debitants Aleksandrs Šabalovs - viņš bija līderis pēc 6 kārtām ar 5,5 punktiem. Taču finišā Šabalovs cieta 4 zaudējumus 5 partijās, un viņu apsteidza iepriekšējā gada čempions Alvis Vītoliņš, kas sesto reizi kļuva par Latvijas PSR čempionu.
Latvijas PSR 37. šaha čempionāts sievietēm notika no 1. februāra līdz 1. martam 1983. gadā Rīgā. Turnīra startā labāka bija iepriekšējā gada uzvarētāja Anda Šafranska, taču turnīra vidusdaļā viņu panāca Astra Goldmane. Finišu abas sasniedza kopā, un pēc reglamenta nācās rīkot papildus maču par čempiones nosaukumu, kurš sākās nākamajā dienā pēc pamatturnīra beigām. Goldmane uzvarēja ar 3:1 un trešo reizi kļuva par Latvijas PSR čempioni.
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! Punkti !! Vieta
Latvijas sieviešu šaha čempionāta turnīra tabula
! !! Dalībniece !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! Punkti !! Vieta
! !! 1 !! 2 !! 3 !! 4 !! Punkti !! Vieta
Upatvalks
Upatvalks (arī Upatu valks) ir Stendes labā krasta pieteka Ventspils novadā.
Izteka - uz austrumiem no Rūmciema. Līkumojot tek ziemeļrietumu virzienā. Ietek Stendē augšpus Nīcciema.
Upi šķērso valsts autoceļš V1311 (Ugāle–Blāzma–Ance), tās krastos atrodas Rūmciems.
1767. gads Latvijā
Šajā lapā ir apkopoti '''1767. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Inflantijas vaivadija atradās Polijas-Lietuvas kopvalsts sastāvā.
Benešovas apriņķis
Benešovas apriņķis ir Čehijas Centrālčehijas apgabala administratīvā iedalījuma vienība. Robežojas ar Centrālčehijas apgabala Pršībramas apriņķi rietumos, Prāgas rietumu apriņķi ziemeļrietumos, Prāgas Austrumu apriņķi ziemeļos un Kutna Horas apriņķi ziemeļaustrumos, Visočinas apgabala Havlīčkūvbrodas apriņķi austrumos un Pelhržimovas apriņķi dienvidrietumos, kā arī Dienvidčehijas apgabala Tāboras apriņķi dienvidos.
Apriņķa Kršečovices ciemā dzimis čehu komponists Josefs Suks (Josef Suk, 1874 - 1935),
Ošpjē
Ošpjē var būt:
Džalils Okafors
Džalils Okafors (en; dzimis ) ir amerikāņu basketbolists, spēlē centra pozīcijā. Pašlaik (2015) pārstāv NBA klubu Filadelfijas "76ers".
Vidusskolā basketbola komandas sastāvā 2014. gadā uzvarēja štata čempionātā. Izvēlējās studēt Djūka Universitātē, kuras basketbola komandas "Blue Devils" sastāvā 2014.—2015. gada sezonā guva uzvaru NCAA čempionātā. Pēc NCAA sezonas beigām pieteicās NBA draftam. Draftā viņu ar 3. numuru izraudzījās Filadelfijas "76ers".
Attāls Emekas Okafora radinieks.
Österreichische Bundesbahnen
Österreichische Bundesbahnen jeb ÖBB ("Austrijas federatīvie dzelzceļi") ir Austrijas valstij piederošs dzelzceļa uzņēmums. Tas pārvalda dzelzceļa sistēmu Austrijā un Lihtenšteinā. Infrastruktūras pārvalde, kā arī pasažieru un kravas operācijas atdalītas atsevišķos ÖBB koncerna (ÖBB-Holding AG) meitas uzņēmumos.
Infrastruktūra
Dzelzceļa infrastruktūru pārvalda ÖBB-Infrastruktur AG grupas uzņēmumi. Tā meitas un asociētie uzņēmumi:
Sapraša
Sapraša (arī Pestava) ir upe Latvijā un Igaunijā, Rūjas kreisā krasta pieteka Valmieras novadā. Sākas no grāvju sistēmas Igaunijā dienvidaustrumos no Meizakilas, tek dienvidu virzienā. Upes baseins atrodas Burtnieka līdzenuma ziemeļu daļā. Augštecē un vidustecē upes gultne regulēta, lejtecē no Vilpulkas — meandrēta. Ietek Rūjā starp Virķēniem un Rūjienu. Lielākās pietekas: Maratas upīte, Kaučupīte, Melderīšupīte (visas kreisās). Upi šķērso autoceļš P21 un bijušais Rīgas—Tallinas dzelzceļš.
Zemitāni (ciems)
Zemitāni, agrāk arī Mārtiņi, ir ciems Bauskas novada Bārbeles pagastā. Izvietojies pagasta vidusdaļā pie autoceļa P87 1,5 km no pagasta centra Bārbeles, 29 km no novada centra Bauskas un 70 km no Rīgas. Apdzīvotā vieta izveidojusies pie vecās pagastvaldes un skolas.
Liepnieki
Liepnieki ir ciems Kalsnavas pagastā, Madonas novadā. Atrodas 149 km attālumā no Rīgas.
Apdzīvotā vieta atrodas pie autoceļa V915.
L. Bodēns
L. Bodēns (fr) bija franču peldētājs. Startējis 1900. gada vasaras olimpiskajās spēlēs Parīzē.
Viņš olimpiskajās spēlēs piedalījās brīvā stila 4000 metru peldēšanā. Šajā disciplīnā viņš piedalījās tikai kvalifikācijas kārtā, kur nefinišēja.
Malaizijas kosmonautika
Malaizijas kosmonautika ir Malaizijas valsts un privātā sektora aktivitātes kosmosa jomā. Kopš 1996. gada, kad palaists pirmais pavadonis MEASAT-1, Malaizijas organizācijas ir palaidušas astoņus kosmiskos aparātus. Kosmosā 2007. gadā ir pabijis Malaizijas pirmais kosmonauts Šeihs Muszafars Šukors.
Zinātnes, tehnoloģiju un inovāciju ministrija
Malaizijā kosmosa jomu regulē Zinātnes, tehnoloģiju un inovāciju ministrija (MOSTI). Tās paspārnē ir Nacionālā kosmosa aģentūra ANGKASA, kura formulē un koordinē kosmisko politiku.
Ministrijas paspārnē ir arī Malaizijas tālizpētes aģentūra (Agensi Remote Sensing Malaysia, ARSM), kura nodarbojas ar Zemes tālizpētes un meteoroloģisko datu iegūšanu (tai skaitā no pavadoņiem) un nodošanu organizācijām, kurām tie nepieciešami.
Astronautic Technology (M) Sdn. Bhd.
Finanšu ministrijai pieder uzņēmums Astronautic Technology (M) Sdn. Bhd. (ATSB); to pārvalda Zinātnes, tehnoloģiju un inovāciju ministrija. ATSB palaidis divus pavadoņus, kuris izgatavoti ārvalstīs:
MEASAT
Privātais uzņēmums MEASAT nodarbojas ar pavadoņu sakaru nodrošināšanu Malaizijas teritorijā, kā arī piedāvā sakarus citām valstīm. Tam ir licence trīs ģeostacionārās orbītas punktu izmantošanai, no kuriem viens atrodas virs Āfrikas.
MEASAT pavadoņi:
Pilotējamie lidojumi
Sadarbībā ar Krievijas kosmisko aģentūru kosmiskajam lidojumam Krievijā 2006. un 2007. gadā tika sagatavoti divi kosmonauti (ankasavani). Šeiha Muszafara Šukora 10 dienu, 21 stundas lidojums notika 2007. gada oktobrī uz Starptautisko kosmisko staciju ar kosmosa kuģi Sojuz TMA-11 (augšup) un Sojuz TMA-10 (lejup).
Savējie sapratīs. Sešdesmitie. Sākums
"Savējie sapratīs. Sešdesmitie. Sākums" ir 2015. gadā izdota Latvijas filma. Filmas režisore ir Ieva Ozoliņa.
Sižets
Padomju Savienība ilgi centās apkarot rokmūziku, jo uzskatīja, ka tā ir "pūstošā kapitālisma degradācijas auglis un imperiālistu radīts ierocis, lai diskreditētu Padomju valsts sabiedrisko iekārtu". Par spīti tam, roks iekaroja PSRS jauniešu sirdis. Dziesmu tekstos tika iekodēts protests pret pastāvošo kārtību, tomēr tai pašā laikā šie teksti šķita nevainīgi. Pateicoties rokmūzikai, tika veicināts vienotības gars un nacionālās pašapziņas atdzimšana.
Haralds Matulis
Haralds Matulis ir latviešu rakstnieks, tulkotājs un publicists. Studējis filozofiju, kā arī sociālo un kultūras antropoloģiju Latvijas Universitātē. Tulkojis Daniila Harmsa stāstus. Darbojies arī kā filmu producents un režisors.
Boriss Guļko
Boriss Guļko (en; ru; dzimis Erfurtē) ir ebreju izcelsmes PSRS un ASV starptautiskais lielmeistars šahā (1976).
Biogrāfija
Piedzimis tagadējās Vācijas teritorijā, kur viņa tēvs pēc Otrā pasaules kara dienējis Sarkanā armijā Padomju okupācijas zonā. 1960. gadu beigās un 1970. gadu sākumā izvirzījies PSRS labāko jauno šahistu skaitā. 1974. gadā pirmo reizi uzvarējis Maskavas pilsētas šaha čempionātā. 1976. gadā uzvarējis Hosē Raula Kapablankas memoriālā Kubā. Tajā pašā gadā piedalījies Pasaules šaha čempiona nosaukuma izcīņas cikla starpzonu turnīrā Šveicē, kur nospēlējis zemāk par savām spējām un palicis 15. vietā. 1977. gadā Ļeņingradā kļuvis par PSRS šaha čempionāta uzvarētāju. Komandas Burevestnik sastāvā trīs reizes uzvarējis PSRS komandu kausā šahā (1971, 1974, 1976). 1976. gadā ar šo pašu komandu uzvarējis Eiropas klubu komandu šaha čempionātā. Par panākumiem turnīros FIDE 1975. gadā Guļko piešķīrusi starptautiskā meistara (IM), bet 1976. gadā - starptautiskā lielmeistara (GM) nosaukumu.
Guļko veiksmīgi iesāktā šahista karjera aprāvās 1977. gadā, kad viņš atteicās parakstīt padomju šahistu kolektīvo vēstuli, kurā tika nosodīta Viktora Korčnoja politiskā patvēruma pieprasījums Amsterdamas šaha turnīra laikā. Guļko uz gadu tika liegts piedalīties šaha turnīros. 1979. gadā kopā ar sievu Annu Ahšarumovu iesniedzis dokumentus emigrācijai uz Izraēlu. Tomēr padomju varas iestādes ilgstoši atteicās izlaist Guļko ģimeni no valsts. Konflikts saasinājās vēl vairāk 1981. gadā, kad pēc uzvaras Maskavas atklātajā šaha čempionātā Guļko publiski nosodīja Korčnoja dēla tiesāšanu par atteikumu dienēt Padomju armijā. Viņš tika īslaicīgi arestēts un arī fiziski iespaidots no Valsts drošības komitejas aģentu puses. Tikai 1986. gadā, sākoties tā dēvētai perestroikai, Guļko ar sievu un dēlu beidzot izdevās pamest valsti.
1993. gadā Groningenā ieņēmis 6. vietu Profesionālā šaha asociācijas (PŠA) rīkotājā Pasaules šaha čempiona nosaukuma izcīņas atlases turnīrā un iekļuvis pretendentu skaitā. 1994. gadā Ņujorkā PŠA pretendentu maču pirmajā kārtā piekāpies Naidželam Šortam ar 5½:6½.
Pārstāvējis PSRS un ASV komandas lielākajos komandu šaha turnīros:
Beidzis Maskavas Valsts universitāti, pēc izglītības psihologs. Pēc pārcelšanās uz ASV pievērsies jūdaismam. Sarakstījis grāmatas par šahu un savām šahista gaitām.
Čiprians Teterušanu
Antons Čiprians Teterušanu (ro; dzimis Bukarestē) ir rumāņu futbolists, kas spēlē vārtsarga pozīcijā, Rumānijas futbola izlases spēlētājs. Pašlaik (2022) pārstāv Itālijas A sērijas klubu AC Milan.
Karjera
Pirmo reizi uz Rumānijas izlasi tika uzaicināts 2009. gada augustā. Pirmo spēli izlases rindās aizvadīja pret Itāliju. 2015. gadā tika atzīts par Rumānijas gada futbolistu. Piedalījies 2016. gada Eiropas čempionāta finālturnīrā.
Sasniegumi
AC Milan Individuālie sasniegumi
Pēteris Koreckis
Biogrāfija
Dzimis Silajāņu pagastā (pēc citiem datiem — Jekaterinoslavas guberņā ). Pabeidzis Konstantīna kara skolu, studējis jurisprudenci Pēterburgas Universitātē. Līdz 1917. gadam Jekaterinoslavā strādāja par juriskonsultu.
Lai izvairītos no lieliniekiem, devās uz Odesu, kur strādāja Baltās armijas propagandas nodaļā. Lieliniekiem iekarojot aizvien lielākas teritorijas, evakuējies uz Konstantinopoli, no kurienes pārcēlies uz Bulgāriju. 1921. gadā atgriezies Latvijā, kļuva par Krievu nacionāldemokrātu partijas Rēzeknes nodaļas vadītāju. 1922. gadā ievēlēts 1. Saeimā no Apvienotā krievu saraksta. 1924. gadā atšķēlās no Krievu nacionāldemokrātu partijas un izveidoja Krievu tautas partiju. 1925. gadā pirms kārtējām Saeimas vēlēšanām izdeva avīzi "Narod". Krievu tautas partijas saraksts netika pielaists vēlēšanām.
Miris. Apglabāts Riebiņu Sv. Nikolaja pareizticīgo baznīcas dārzā.
Izvaltas iela
Izvaltas iela var būt:
Zviedrijas florbola izlase
Zviedrijas florbola izlase ir komanda, kas pārstāv Zviedriju starptautiskajās florbola spēlēs. Pašlaik tā atrodas 1. vietā pasaules rangā.
Hemoglobīns
Hemoglobīns (, aima — ‘asinis’; — ‘lode') ir dzelzi saturoša olbaltumviela, kas daudziem dzīvniekiem riņķo asinīs — mugurkaulniekiem sarkanajos asinsķermenīšos (eritrocītos) —, un tā uzdevums ir pārvietot skābekli no plaušām uz citām ķermeņa daļām un pārnest atpakaļ ogļskābo gāzi. Tā ir arī asins krāsviela. Medicīnā hemoglobīns saīsinājumā tiek pierakstīts šādi: Hb vai Hgb.
Birmiešu valoda
Birmiešu valoda, arī mjanmu valoda (, mranma ca.ka:, ), ir oficiālā Mjanmas valoda. Valodas pratēju skaits tiek lēsts ap 42 miljoniem, no kuriem aptuveni 30 miljoniem birmiešu tā ir dzimtā valoda. Birmiešu valoda ir lielākā sinotibetiešu valoda pēc runātāju skaita, kas nepieder pie ķīniešu valodu grupas. Birmiešu valodā galvenokārt runā bamaru (birmiešu) etniskā grupa un citi tai radniecīgie etnosi.
2002. gada pasaules čempionāts cīņas sportā
2002. gada Pasaules čempionāts cīņas sportā notika šķirti: vīrieši brīvajā sacentās no 7. līdz 9. septembrim Teherānā (Irāna), vīrieši grieķu-romiešu cīņā no 20. līdz 22. septembrim Maskavā (Krievija), sievietes brīvajā cīņā no 2. līdz 3. novembrī Halkidā (Grieķija). Drošības apsvērumu dēļ, amerikāņu vīriešu brīvās cīņas komanda sacensībās Teherānā nepiedalījās.
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.
Vīteņu iela
Vīteņu iela var būt:
Moriss Ošpjē
Moriss Luijs Ošpjē (fr; dzimis, miris ) bija franču peldētājs un ūdenspolo spēlētājs. Startējis 1900. gada vasaras olimpiskajās spēlēs, kur peldēšanas sacensībās izcīnīja sudraba medaļu.
1900. gada vasaras olimpiskajās spēlēs Parīzē viņš startēja gan peldēšanas, gan ūdenspolo sacensībās. Sudraba medaļu viņš izcīnīja peldēšanas 200 metru komandu sacensībās. Viņš šajā disciplīnā startēja kopā ar Žozefu Bertrānu, Viktoru Ošpjē un Žilu Verbeku un Viktoru Kadē un kopā ieguva 51 punktu, un piekāpās tikai Vācijas komandai. 200 metru brīvā stila peldēšanā viņš izcīnīja 5. vietu (rezultāts — 2:53.0), 1000 metros brīvajā stilā viņš izcīnīja 7. vietu (16:53.4), bet 200 metru šķēršļu peldējumā izcīnīja 7. vietu (rezultāts — 2:58.0). Ūdenspolo turnīrā viņš bija komandas Tritons Lillois biedrs. Komanda pirmās kārtas mačā zaudēja Lielbritānijas komandai — Osbornas peldēšanas klubam.
Liepziedi (Līksnas pagasts)
Liepziedi ir ciems Līksnas pagastā, Augšdaugavas novadā. Atrodas 224 km attālumā no Rīgas.
Ciema apkārtnē atrodas piemineklis fašisma upuriem, ūdenstilpes Trikarts, Zirgezers, Plocins.
Veciere
Veciere (vidustecē arī Svīķupe) ir Raķupes kreisā krasta pieteka Ventspils novadā.
Izteka - no Dižieres. Tek ziemeļu virzienā. Caurtek Mazieri. Ietek Raķupē netālu no Talsu novada robežas.
Upi šķērso valsts autoceļš V1319 (Amele–Stikli) un V1411 (Valdemārpils–Pope), tās krastos atrodas Stikli un Līcnieki.
PAS Giánnina
PAS Giánnina ir profesionāls Grieķijas futbola klubs no Joanninas. Dibināts 1966. gadā, apvienojoties diviem klubiem: AO Ioanninon un PAS Averof. Pašlaik spēlē Grieķijas Superlīgā. Mājas spēles aizvada Zosimades stadionā. Labākais sasniegums augstākajā līgā ir 5. vieta, ko izdevies sasniegt trīs reizes (1976., 1978. un 2013. gadā). Kluba futbolisti ir divreiz spēlējuši Grieķijas kausa izcīņas pusfinālā.
2019.—2020. gada Pasaules kauss biatlonā
2019.—2020. gada Pasaules kauss biatlonā bija vairāku posmu biatlona sacensības, kas sākās Estešundā, Zviedrijā, un noslēdzās  Kontiolahti, Somijā. Pasaules kausa sacensības rīko Starptautiskā Biatlona savienība. Kopumā tika aizvadīti astoņi posmi, kausa ieskaitē tika ieskaitīts arī Pasaules čempionāts, kas 2020. gada februārī norisinājās Antholcā, Itālijā. Iepriekšējās sezonas kausa ieguvēji bija Norvēģijas biatlonists Juhanness Tīngnēss Bē un Doroteja Vīrere no Itālijas, abi uzvarēja arī šajā sezonā.
Sākotnēji bija plānoti deviņi posmi, PK 9. posms, kam bija jānotiek Holmenkollenē, Norvēģijā, COVID-19 pandēmijas dēļ tika atcelts.
Jūliāns Baumgartlingers
Juliāns Baumgartlingers (de, dzimis ) ir austriešu futbolists, spēlē pussarga pozīcijā. Pašlaik (2022) Baumgartlingers pārstāv Vācijas Bundeslīgas komandu FC Augsburg un Austrijas futbola izlasi.
Austrijas futbola izlases sastāvā Baumgartlingers ir spēlējis 2016. gada Eiropas čempionātā.
Sintētiska valoda
Sintētiska valoda ir valoda, kas apvieno vairākas morfēmas, lai izveidotu vārdu. Sintētisko valodu pretstats ir analītiska valoda (izolējoša valoda), kur ir tendence uz vienu zilbi gariem vārdiem. Nav iespējams novilkt striktas robežas starp sintētiskām un analītiskām valodām.
Par sintētiskām valodām šaurākā nozīmē sauc lokāmās valodas (fleksīvās valodas), kur izmanto vārdu locīšanu, lai atspoguļotu gramatiskās attieksmes. Latviešu valoda ir sintētiska valoda gan pamatnozīmē (vārdi tiek darināti no vairākām morfēmām), gan šaurākajā nozīmē — latviešu valoda ir izteikti fleksīva. Vēl viena sintētisko valodu apakšgrupa ir aglutinējošas valodas, kur vārdu darināšanā pievieno afiksus, kurus var lietot arī kā patstāvīgus vārdus.
Fleksīvās valodas
Fleksīvās jeb lokāmās valodas ir sintētiskās valodas, tām raksturīga vārdu locīšana, tas ir, galotņu maiņa, lai norādītu gramatiskās vārdu kategorijas un sintaktiskās attieksmes. Analītiskajās valodās izmanto vārdu secības maiņu vai papildus vārdu pievienošanu locīšanas vietā. Pie lokāmajām valodām pieder indoeiropiešu un semītu valodas.
Aglutinējošas valodas
Sintētisku valodu apakškategorija ir aglutinējošas valodas, kas pievieno aizvien jaunus afiksus (piedēkļus), lai atspoguļotu gramatisko attieksmju izmaiņas. Aglutinatīvu valodu vidū ir somugru, tjurku, japāņu un korejiešu valoda.
Randu iela
Randu iela var būt:
Jaunjelgavas katoļu baznīca
Jaunjelgavas Svētā Krusta Romas katoļu baznīca ir Romas katoļu Rīgas metropolijas Jelgavas diecēzes draudzes baznīca. Tā atrodas Aizkraukles novada Jaunjelgavas pilsētā (Lāčplēša ielā 4).
Vēsture
Sākotnēji Jaunjelgavā ir bijusi 1818. gadā celta koka kapela, kas bijusi veltīta Svētā Ignācija godam un administratīvi atradusies Skaistkalnes baznīcas pakļautībā. Tāpēc šeit dievkalpojumus vienu reizi mēnesī noturējis Skaistkalnes prāvests. 1854. gadā Skaistkalnes prāvests Jēkabs Kurmovičs netālu no kapelas no K. Kurenova nopircis par 900 rubļiem māju, ko dāvājis Skaistkalnes baznīcai. Šajā ēkā tika ierīkota kapela, kur vēlāk noturēti dievkalpojumi. 1869. gadā pie šīs mājas tika piebūvēts šķūnis zirga un ratu novietošanai no Skaistkalnes atbraukušajam prāvestam.
Eksterjers
Baznīca ir koka celtne, 30 metrus gara, 23 metrus plata ēka ar šīfera jumtu un vienu torni, kurā iekārti divi kapara zvani. No ārpuses ēka apšūta ar dēļiem. Presbitērija daļa ir zemāka un šaurāka par pašu baznīcas daļu. Abos baznīcas sānos ir divi logi un no gala pie durvīm divi logi. Ieejas durvis no gala un sakristejas. Baznīcu ieskauj dārzs, ko noslēdz dzelzs žogs ķieģeļu stabiņos.
Strenču ģerbonis
Heraldiskais apraksts
Ģerboņa vairogs zilā krāsā, ar četrām horizontālām zelta joslām un trim zelta rombiem vairoga apakšdaļā. Zilā krāsa simbolizē Gauju, bet zelta joslas — baļķu pludināšanu, jo kādreiz Strenčos cirta un pludināja kokus (Strenčus agrāk mēdza saukt par "Gaujas plostnieku galvaspilsētu"). Trīs rombi simbolizē cauri pilsētai ejošo dzelzceļu.
Jaunjelgavas katoļu baznīca
Interjers
Tā ir vienas navas telpa ar koka grīdu un griestiem. Virs ieejas ir kora telpas, kas balstās uz diviem koka pīlāriem. Uz tām ved koka trepes. Griestus balsta četri koka pīlāri. Dievnamā ir viens altāris, kas veltīts Svētajam Krustam. Tajā redzams Krustā sistā Pestītāja tēls uz krucifiksa, kurš atrodas gleznojuma priekšā. Aplūkojamas Krustaceļa bildes, kas iegūtas 1949. gadā un kuras iesvētījis Skaistkalnes dekāns Heinrihs Trops.
Draudze
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpo prāvests Uldis Cēsnieks. Par patstāvīgu draudzi kļuva 1920. gadā, pēc tās iekļaušanas Rīgas diecēzē. Draudzei piederīgi ir katoļi, kas dzīvo Jaunjelgavā un tās apkārtnē. Dievkalpojumi notiek vienu reizi mēnesī un svētku dienās. Draudzes lielākie svētki ir Krusta paaugstināšanas svētki.
Višķervalks
Višķervalks ir Puzes ezerā ietekoša upe Ventspils novadā.
Izteka - uz dienvidiem no Puzes muižas. Tek ziemeļrietumu virzienā. Ieteka Puzes ezera austrumu pusē.
Upi šķērso valsts autoceļš V1344 (Baloži–Puzenieki–Puzes stacija), tās krastos nav lielāku apdzīvoto vietu.
Lilienfelde (Kalkūnes pagasts)
Lilienfelde ir ciems Kalkūnes pagastā, Augšdaugavas novadā. Atrodas 234 km attālumā no Rīgas.
Karrata
Karrata ir pilsēta Austrālijas rietumos, Rietumaustrālijas štatā, Pilbaras reģionā. Vietējās pašvaldības (local government area) centrs. Izvietojusies štata ziemeļrietumos, līdzenumā, Nikola līča (Nickol Bay) piekrastē, ap 1250 km uz ziemeļiem no štata galvaspilsētas Pērtas un 190 km uz dienvidrietumiem no Porthedlendas. Sāls līdzenumi un mangrovju audzes atdala pilsētu no līča, pilsētas dienvidu malā stiepjas nelielu pakalnu grēda. 16 708 iedzīvotāji (2018. gadā), no tiem desmitā daļa – Austrālijas aborigēni.
Naftas un dabasgāzes ieguves, dzelzs rūdas eksporta centrs. Sašķidrinātās dabasgāzes, amonjaka ražošana, sāls ieguve. Gar pilsētas malu iet privātā dzelzceļa līnija, kas savieno dzelzs rūdas ieguves vietas ar Dampīras ostu. Pilsētu apkalpo Karratas lidosta; regulāri reisi uz Pērtu, Porthedlendu, Brūmu un Ņūmenu (2022. gada dati). Karratā ir lielākais tirdzniecības centrs Pilbarā, slimnīca, publiskā bibliotēka, mākslas centrs, atpūtas centrs. Attīstīta tūrisma infrastruktūra – pilsētu izmanto tūristi, kas dodas apskatīt aborigēnu alu zīmējumus, Dampīra arhipelāgu, Milstrīmas-Čičesteras un Kariģini nacionālo parku.
Karrata dibināta 1969. gadā netālu no Dampīras ostas, dzelzs rūdas un sāls ieguves industrijas augošajām vajadzībām. Ģeogrāfisko īpatnību dēļ pie ostas esošajam Dampīras ciematam nebija vietas, kur plesties, tāpēc pieņemts lēmums celt jaunu pilsētu 15 km no ostas. 1980-tajos gados, kad okeānā netālu no Karratas uzsākta naftas un dabasgāzes ieguve, pilsēta izauga un 21. gadsimta sākumā kļuva par lielāko Pilbarā.
Doļu pilskalns
Doļu pilskalns atrodas Vidzemē, Cēsu novada Amatas pagasta dienvidaustrumos, Amatas upes labajā krastā augšpus Dolēm. Pilskalnu aprakstījis Ernests Brastiņš. No trijām pusēm to iekļauj dabiski izveidojušās desmit metrus augstas nogāzes, bet plakums no apkārtnes atdalīts ar diviem grāvjiem un valni starp tiem. Brastiņs pilskalnā neatrada īpaši bagātīgu kultūrslāni.
ATP Finals
ATP Finals ir otrās nozīmīgākās sacensības vīriešu tenisā uzreiz aiz četriem Grand Slam turnīriem, ko organizē Tenisa profesionāļu asociācija (ATP). Tas ir sezonas noslēdzošais turnīrs, kurā iekļūst 8 labākie ATP ranga spēlētāji vienspēlēs un 8 pāri dubultspēlēs.
Visvairāk tituli vienspēlēs (6) pieder Rodžeram Federeram, dubultspēlēs (7) Džons Makinrojam kopā ar Pīteru Flemingu.
Anderss Lī
Anderss Lī (en, dzimis ) ir ASV hokejists, spēlē uzbrucēja pozīcijā. Pašlaik (2019) Lī pārstāv NHL komandu Ņujorkas "Islanders", pilda tās kapteiņa pienākumus.
Spēlētāja karjera
Pēc vairākā NCAA aizvadītām sezonām, profesionāļa karjeru Lī sāka 2012.—13. gada sezonas nogalē, kad divas spēles aizvadīja NHL kluba Ņujorkas "Islanders" sastāvā. Turpmākajās divās sezonās Lī daļu sezonas aizvadīja AHL vienībā Bridžportas "Sound Tigers", taču 2015.—16. gada sezonā nostiprinājās "Islanders" pamatsastāvā. 2018.—19. gada sezonā kļuva par komandas kapteini.
ASV hokeja izlases sastāvā ir spēlējis trijos Pasaules čempionātos, tās sastāvā izcīnot divas bronzas medaļas.
Ismaīls pašā
Ismaīls pašā (dzimis, miris ) bija Ēģiptes un Sudānas vāli un hedīvs no 1863. līdz 1879. gadam.
Ģeotekstils
Ģeotekstils ir sintētisks ūdenscaurlaidīgs (drenējošs) uz grunts izklājams materiāls (polimēru ģeosintētika), kas ceļa uzbūvē kalpo apakšbūves grunts slāņa nodalīšanai no sliežu ceļa vai autoceļa virsbūves vai grunts pamatnes nodalīšanai no vāji nesošām uzbēruma gruntīm. Ģeotekstils var būt austs, neausts vai adīts. Ģeotekstilu parasti izgatavo no polipropilēna vai poliestera diegiem.
Ismaīls pašā
Kaut arī Ēģipte bija Osmaņu impērijas sastāvā, Ēģiptes valdnieki 19. gadsimtā faktiski realizēja no Osmāņu impērijas neatkarīgu politiku, ietekmējoties no Eiropas lielvalstīm. Ismaīls pašā, tāpat kā viņa vectēvs Muhameds Alī pašā, veica reformas valstī, attīstot ekonomiku, veicot nodokļu reformu un būvējot dzelzceļus. 1866. gadā tika ieviesta valsts pārstāvju palāta ar konsultatīvu varu. Ismaīls pašā deklarēja, ka Ēģipte ir Eiropas, nevis Āfrikas sastāvdaļa. Reformas un karš ar Etiopiju tomēr noveda pie liela valsts parāda, Ēģipte bija spiesta pārdot savas daļas Suecas kanāla uzņēmumā, bet 1879. gadā briti Ismaīlu atcēla no amata un nodibināja kontroli pār Ēģiptes finansēm.
Ģeotekstils
Ģeotekstilu plaši izmanto dzelzceļu un autoceļu būvē, lauksaimniecībā, ainavu arhitektūrā un citur.
Ģeosintētiķa izmantošana sliežu transportā
Ģeotekstils izkliedē uzņemto spiediena slodzi, novēršot iespiedumus vājākās gruntīs, bet virsbūvi pasargā no izšļākumiem pārmitrinātās gruntīs. Ģeotekstila materiāla izmantošana vienlaikus palīdz uzlabot gan zemes klātnes stāvokli, gan arī sliežu ceļa ekspluatāciju. Pēdējā laikā ģeotekstilu izmanto praktiski vienmēr, kad veic zemes klātnes kapitālo remontu problēmvietās, ko izklāj ar balasta attīrīšanas mašīnām, sliežu ceļa rekonstrukcijas vai kapitālremonta darbu laikā, kā arī, izbūvējot jaunus sliežu ceļus.
Ģeotekstila izklāšanas laikā to izritina no ruļļa. Ģeotekstils platsliežu dzelzceļam ir 4,0 - 4,5 m plats. Biezums un kompozīcija ar citiem materiāliem (piemēram plastmasas sietu) var variēties atkarībā no materiālam izvirzītajām īpašībām. Parasti ģeotekstils ir baltā, pelēkā, melnā vai tumši zaļganā krāsā.
Bion-M № 1
Bion-M № 1 (Бион-М №1) bija Krievijas kosmiskais aparāts no Bion sērijas. Tas paredzēts kosmiskās bioloģijas, fizioloģijas un biotehnoloģiju eksperimentu veikšanai. Orbītā palaists 2013. gada aprīlī; pēc 30 dienu misijas nolaidās Krievijas teritorijā.
Bion-M № 1 programmā piedalījās 20 Krievijas un 15 ārvalstu organizācijas. Galvenā no tām bija Krievijas Zinātņu akadēmijas Medicīniski bioloģisko problēmu institūts. Kosmosā tika sūtītas 45 mājas peles (Mus musculus), 15 gekoni (Chondrodactylus), 8 mongoļu smilšpeles (Meriones unguiculatus), zivis Oreochromis mossambicus, 20 vīngliemeži (Helix pomatia Linnaeus) un citi, tai skaitā mikroorganismi.
Bion-M № 1 tika palaists 10:00 UTC ar nesējraķeti Sojuz-2.1a no Baikonuras kosmodroma Kazahstanā. Kopā ar to palaisti pavadoņi OSSI-1, BeeSat-2, BeeSat-3, SOMP, Dove 2, AIST № 2, kuri bija piestiprināti pie Bion korpusa un atdalīti periodā starp 4. un 35. Zemes apriņķojumu.
Pēc 30 dienām Bion-M №1 lidojums beidzās. 02:32 UTC nolaižamais aparāts atdalījās no ierīču nodalījuma. 03:12 UTC tas nolaidās uz zemes, netālu no Orenburgas. Aparatūras kļūmju un stresa dēļ bojā gāja visas mongoļu smilšpeles, 39 mājas peles, visas zivis.
Larjohas province
Larjohas province ir viena no Argentīnas 23 provincēm valsts ziemeļrietumu daļā. Robežojas ar Katamarkas provinci ziemeļos, ar Kordovas provinci austrumos, ar Sanluisas provinci dienvidos, ar Sanhuanas provinci un ar Čīli rietumos. Lielākā pilsēta un administratīvais centrs ir Larjoha. Larjohas provinces kopējā platība ir 89 680 km², pēc 2010. gada datiem provincē dzīvo 333 642 iedzīvotāji. Tā ir četrpadsmitā lielākā province Argentīnā pēc platības un divdesmit pirmā pēc iedzīvotāju skaita. Province ir sīkāk sadalīta astoņpadsmit departamentos.
Augusts Ilziņš
Augusts Ilziņš (dzimis 1872. gada 20. maijā Bauskas pagasta Ilziņos, miris 1939. gada 17. oktobrī Bauskā) Bauskas pilsētas vadītājs un sabiedriskais darbinieks.
Dzimis Ilziņu saimnieka ģimenē. Pirms Pirmā pasaules kara sācis strādāt par direktoru Bauskas latviešu krājaizdevumu kasē (no 1934. gada Bauskas krājaizdevu sabiedrība), amatā, ko ieņēma līdz mūža beigām. Bauskas pilsētas Domes vadītājs no 1925. līdz 1934. gadam, kad pēc Ulmaņa apvērsuma viņu atceļ no amata, jau drīz pēc tam Ilziņš tiek iecelts par pilsētas valdes locekli un pilsētas vecākā Eduarda Kasparsona biedru, bieži aizvietojot slimo Kasparsonu. Pilsētas valdē Ilziņš strādā līdz savai nāvei.
Ilziņa laikā Bauska attīstās Jaunā Bauska, uzcelta Bauskas Valsts ģimnāzijas ēka un Bauskas Brīvības piemineklis.
Ilziņš bija 13. Bauskas Aizsargu pulka biedrs, Bauskas Brīvprātīgo ugunsdzēsēju biedrības biedrs, Bauskas sabiedriskās aptiekas pārvaldes priekšsēdētājs, Mednieku biedrības Bauskas nodaļas priekšsēdētājs.
Festivāla iela
Festivāla iela var būt:
Edīte Tišheizere
Edīte Tišheizere (dzimusi ) ir latviešu teātra kritiķe un teātra zinātniece.
Beigusi Valsts teātra mākslas institūta Maskavā aspirantūru ar disertāciju par režisora un scenogrāfa mijiedarbību latviešu teātrī (1985). Bijusi literārās daļas teātrī Liepājas teātrī un Valmieras Drāmas teātrī. Strādā žurnālā "Teātra Vēstnesis". LU Literatūras, folkloras un mākslas institūta pētniece. Regulāra Spēlmaņu nakts žūrijas locekle.
Publicējusi daudz recenziju par teātra izrādēm, kā arī rakstus par mūsdienu teātra tendencēm.